als_Latn dik_Latn sag_Latn
Çështja e ambasadorit amerikan në Shkup, Jess Baily, ka shqetësuar qarqet konservatore pranë Presidentit të ri të Shteteve të Bashkuara, Donald Trump.
Analisti Mike Gonzales, ish-zyrtar i Departamentit të Shtetit në administratën e ish-Presidentit George W. Bush, ka marrë në shqyrtim sjelljen e diplomatit në Shkup në një analizë të publikuar në gazetën ‘The Daily Signal’, e profilizuar në çështje politike.
Ai shkruan se mbi ambasadorin Baily janë ngritur dy akuza:
– Angazhim aktiv në krijimin e një koalicioni qeverisës të majtë;
– Shpërdorim i fondeve qeveritare duke i adresuar për grupimet e themeluara nga miliarderi George Soros.
Anëtarë të Kongresit dhe Senatit i dërguan letra ambasadorit amerikan në Shkup më 17 janar, duke i dhënë dy javë kohë për përgjigje, por i emëruari i Obamës nuk është përgjigjur ende”, shkruan Gonzales
Ai shton se as Departamenti amerikan i Shtetit nuk ka dhënë një përgjigje dhe as është impenjuar të tregojë se më së paku po përgatitet të japë një përgjigje.
Gjërat po shkojnë aq keq, saqë tashmë po mendohet dërgimi i një delegacioni të Kongresit për verifikime në Shkup dhe organizimi i një seance dëgjimore në Kongres. Anëtarë të Kongresit që janë pranë administratës Trump po impenjohen që çështja të hetohet”.
Analisti i referohet lobistit konservator Tony Perkins i cili thotë:
Ndërsa Shtetet e Bashkuara deklaruan se do të impenjoheshin në mënyrë dashamirëse në Maqedoni, duke investuar për forcimin e demokracisë, Departamenti i Shtetit filloi të favorizojë partneritetin me organizatat e Sorosit në vitin 2012. Këto organizata janë gjithçka përveçse demokratike. Në vend të kësaj, ato promovojnë ideale të dhunshme dhe radikale në të gjithë Europën”.
Mike Gonzales shkruan se zëdhënësi i Departamentit të Shtetit, Mark Toner, i ndodhur nën presion, lëshoi të enjten një deklaratë që mbështet ambasadorin.
Ambasadori Baily dhe ekipi i tij kanë punuar në partneritet me autoritetet e Maqedonisë, si dhe me shoqërinë civile për të çuar përpara politikën dhe qëllimet e SHBA. Departamenti i Shtetit ka besim të plotë në ambasadën tonë dhe ambasadorin në Maqedoni”, tha Toner.
Por deklarata e zëdhënësit nuk i përgjigjet pyetjeve të shtruara nga kongresmenët amerikanë.
Për fat të keq, ne kemi dëgjuar raporte të besueshme se, gjatë dy viteve të fundit, Misioni i SHBA në Maqedoni ka ndërhyrë në mënyrë aktive në politikën partiake të Maqedonisë, si dhe në formësimin e mjedisit të medias dhe shoqërisë civile, në mënyrë që, në mënyrë të vazhdueshme, favorizon partitë, mediat dhe grupet e shoqërisë civile të qendrës së majtë mbi ato të qendrës së djathtë”, fillon letra e kongresmenëve.
Ata gjithashtu kërkojnë të dinë nëse ambasada e drejtuar nga Baily ka shpërndarë ndihmën e SHBA-së duke u dhënë përparësi organeve të majta në media mbi ato konservatore.
Të dyja letrat, e Kongresit dhe Senatit, gjithashtu pyesin nëse është e vërtetë se ambasada ka zgjedhur Fondacionin Shoqëria e Hapur si implementuesen më të madhe të projekteve në Maqedoni të shpërndara nga USAID (Agjencia për Zhvillim Ndërkombëtar të SHBA-së)”, shkruan analisti Gonzales.
Ai thotë se, sipas raportimeve, kjo shifër e shpërndarë nga USAID për organizatat e Sorosit arrin në 5 milion dollarë.
Analisti amerikan shpreh shqetësimin se raportet që vijnë në Uashington thonë se ambasadori Baily po lobon për një qeveri të koalicionit ndërmjet partisë së majtë të Zaevit dhe lëvizjes shqiptare Besa, e cila ‘ka një komponent të fortë islamik dhe merr mbështetje nga Arabia Saudite dhe Turqia’.
Sipas Gonzales, ambasadori po përpiqet të përmbysë fitoren e koalicionit të Gruevskit në favor të një force politike anti-kapitaliste dhe anti-amerikane.
Kjo është një sjellje që shumë njerëz në Shkup mendojnë se duhet të ndryshojë, tani që një tjetër ekip është në pushtet në Uashington”, përfundon analiza. /Hashtag.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn